Decizia vine după ce Gribincea a contestat inadmisibilitatea sa inițială, pronunțată de CSM pe 21 mai 2024. Dosarul lui Vladislav Gribincea a fost declarat inadmisibil, potrivit CSM, „din cauza neprezentării în termen a certificatului medical privind starea sănătății și două referințe de la persoane notorii”.
În timpul audierilor, Vladislav Gribincea a subliniat că aceste neprezentări nu au fost intenționate și că lipsa unei comunicări adecvate între el și CSM a condus la această situație.
„În privința certificatului medical, vreau să menționez că starea sănătății poate fi verificată pînă la finalizarea concursului. În asemenea circumstanță există temei de a retrage acea decizie. Poate dacă era o comunicare mai bună nu ar fi fost această situație. Eu nu am primit nicio îndreptare de la CSM și nu am prezentat acel certificat. Cum de unii candidați au primit, iar alții nu au primit acea îndreptare?”, a spus Vladislav Gribincea.La data de 21 mai, curent, Consiliul Superior al Magistraturii (CSM) a constatat că dosarul depus de juristul Vladislav Gribincea este incomplet, astfel acesta nu a fost admis pentru funcția de judecător al CSJ. Alți șase candidați, care au aspirat la funcții, au primit undă verde de la CSM. Printre ei – și actualul procuror general interimar, Ion Munteanu.